 Waraysi kale oo Maarso 17, 2008 uu Axmad Aw-Nuur, wasiirka kalluumaysiga DGPL, siiyey idaacada British Broadcasting Corporation waxa uu sheegay in Maraykanku ay muddo hore sheegeen in ay ilaalinayaan xeebaha Soomaaliya, laakiin ayuu yiri sida noo muuqataa ilaa hadda wax la taaban karo oo ka soo baxay ilaalintoodii ma jirto, waxana uu intaas ku daray Waxaannu dawladda Maraykanka ka codsaneynaa in ay is caddeeyaan, soona ban dhigaan wax qabad koodii muddadii ay xeebaha Soomaaliya ku sugnaayeen, sidaasna waxaan ka codsaneynaa DFKMG ee Soomaaliyeed, xafiiska raiisul wasaaraha iyo wasiirka arrimaha dibaddu degdeg in ay ula xiriiraan Maraykanka oo ummadda Soomaaliyeed wax qanciya la tuso, oo loo sheego, maxaa yeelay shaki farabadan ayaa jira runta marka aan kuu sheego 